OTROŠKI IN MALDINSKI PEVSKI ZBOR OSNOVNE ŠOLE OTLICA NA ZBOROVSKEM BUMU V CELJU

V soboto, 5. aprila, je v Celju potekal »Zborovski BUM«, srečanje otroških in mladinskih zborov iz cele Slovenije. V dvorani Zlatorog, kjer je srečanje potekalo, smo zapeli 10 pesmi ob spremljavi Pihalnega orkestra Glasbene šole Celje. Po napornih dveh vajah nas je ob 15.00 čakal slavnostni koncert, na začetku katerega nas je pozdravila tudi predsednica države Nataša Pirc Musar. Vzdušje v dvorani je bilo enkratno, saj je bilo tam kar 5000 otrok iz cele Slovenije, poslušalci, skladatelji in še veliko drugih. Po vsaki skladbi so nas nagradili z bučnim aplavzom. Polni vtisov in nekoliko utrujeni smo se zvečer vrnili domov. Tega dogodka še dolgo ne bomo pozabili.

Učiteljica Anja Jurca in pevke OPZ in MlPZ Otlica